**Canllaw 1**

**Arfer Da ym maes Diogelu**

**Arfer da ar gyfer diogelu plant ac oedolion yn yr eglwys**

Dylid cyfeirio at Bolisi a Chanllawiau Diogelu yr Eglwys yng Nghymru (Diwygiwyd Chwefror 2022) i gael gwybodaeth lawn. Mae’r canllaw hwn ar gyfer pawb, yn weithwyr cyflogedig a gwirfoddolwyr, sy’n gweithio gyda neu’n cefnogi plant, a phlant ac oedolion mewn perygl. Dylid sicrhau bod gan bawb sy’n gweithio gyda phlant ac oedolion mewn perygl gopi o’r canllaw cyfeirio hwn.

***Os oes gennych chi bryderon am gam-drin posibl (yn cynnwys honiadau)***

* Mewn argyfwng, cysylltwch â’r heddlu neu’r gwasanaethau cymdeithasol.
* Fel arall, cysylltwch â Swyddog Diogelu’r Dalaith *neu* Swyddog Diogelu’r Ardal Weinidogaeth.

<https://www.churchinwales.org.uk/cy/safeguarding/>

* Penderfynwch gyda’ch gilydd a ydych am ofyn am gyngor neu am atgyfeirio’n syth at yr heddlu neu’r gwasanaethau gofal cymdeithasol. Mae’n rhaid rhoi gwybod i Swyddog Diogelu’r Dalaith beth bynnag.
* Rhowch wybod i arweinydd eich ardal weinidogaeth (os nad yw’n rhan o’r pryder neu’r honiad) a dim ond rhoi gwybod i eraill sydd angen gwybod er mwyn diogelu’r sefyllfa.

***Plentyn, plentyn neu oedolyn sy’n dymuno datgelu ei fod wedi’i gam-drin***

* Gadewch i’r person siarad heb ymyrryd, gan dderbyn beth mae’n ei ddweud. Peidiwch â chwestiynu nac ymchwilio.
* Peidiwch ag addo cyfrinachedd ac esboniwch y bydd yn rhaid i chi drosglwyddo’r wybodaeth er mwyn ei gadw ef ac eraill yn ddiogel.
* Gwnewch nodiadau gofalus o’r hyn sy’n cael ei ddweud, cofnodwch ddyddiadau, amseroedd a digwyddiadau gan ddefnyddio’r union eiriau lle bo’n bosibl.
* Llofnodwch, nodwch y dyddiad a rhowch y nodiadau hyn i’r person sy’n gyfrifol am ddiogelu.
* Gwnewch yn siŵr nad oes unrhyw sefyllfa’n codi a allai achosi pryder pellach.

***Os ydych chi’n derbyn cwyn neu honiad yn erbyn unrhyw un yn cynnwys yn eich erbyn chi eich hun***

* Rhowch wybod i Swyddog Diogelu’r Dalaith yn syth.
* Ysgrifennwch nodiadau gofalus a chyfoes am yr hyn a welsoch, a glywsoch neu a ddywedwyd wrthych chi.
* Llofnodwch a rhowch ddyddiad ar y nodiadau a’u rhoi i’r person sy’n gyfrifol am ddiogelu.
* Ceisiwch sicrhau nad oes unrhyw un yn cael ei roi mewn sefyllfa a fyddai’n ei gyfaddawdu ymhellach.

***Cod ymddygiad wrth weithio gyda phlant, plentyn ac oedolion mewn perygl***

* Dylech drin pawb â pharch, gan osod esiampl gadarnhaol i eraill.
* Parchwch ofod personol a phreifatrwydd.
* Gwnewch yn siŵr bod gweithgareddau’n cynnwys mwy nag un person, neu eich bod chi o fewn golwg a chlyw pobl eraill bob amser.
* Gwnewch yn siŵr na all rhywun arall gamddehongli unrhyw weithredoedd.
* Heriwch ymddygiad annerbyniol fel bwlio, ffafriaeth, ensyniadau etc.
* Peidiwch â chael cyswllt corfforol neu eiriol amhriodol ag eraill.
* Peidiwch â rhoi unrhyw un, gan gynnwys chi eich hun, mewn sefyllfa agored i niwed neu mewn sefyllfa sy’n eich cyfaddawdu.
* Peidiwch â chadw honiadau neu achos tybiedig o gam-drin yn gyfrinach. ***COFNODWCH A RIPORTIWCH.***
* Os ydych chi’n rhan o weithgareddau grŵp neu breswyl darllenwch Bolisi Diogelu’r Eglwys yng Nghymru am fanylion llawn yr arferion gorau.